पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. बुराड़ी स्थित ऑटो टैक्सी यूनिट में हाई सिक्योरिटी रजिस्ट्रेशन प्लेट (एचएसआरपी) लगाने के लिए अधिकृत कंपनी रोजमार्टा प्राइवेट लिमिटेड वेंचर्स की मनमानी के कारण राजधानी के 70 हजार ऑटो, 15 हजार काली-पीली टैक्सी व 4 हजार रेडियो टैक्सी चालक धक्के खाने को मजबूर हैं।
यहां तक कि कंपनी परिवहन विभाग के अधिकारियों के भी निर्देशों को भी ठेंगा दिखा रही है और मजबूरन जरूरतमंदों को दलालों को अधिक कीमत देकर नंबर प्लेट लेनी पड़ रही है। टेंडर शर्तों के अनुसार पर्ची कटने के बाद 6 दिनों में एचएसआरपी वाहन मालिकों को मुहैया कराना अनिवार्य है। लेकिन भास्कर संवाददाता को 500 से भी अधिक ऑटो चालक ऐसे मिले जिनको पर्ची के कटने के एक सप्ताह से लेकर तीन महीने बीतने के बाद भी एचएसआरपी नहीं मिली।
एचएसआरपी के लिए सुबह से लाइन पर लगे ऑटो-टैक्सी चालकों को कहना है कि रोजाना इंटरनेट नहीं चलने की बात कहकर काउंटर 2 पर पर्ची नहीं काटी जा रही है। लेकिन 600 रुपए देने पर एक घंटे में एचएसआरपी मिल जाती है।
एचएसआरपी को लेकर बराबर शिकायतें मिल रही हैं जिसे देखते हुए कंपनी को तीन सप्ताह में तीन नोटिस जारी किया गया है पर अब तक जवाब नहीं आया।
राजेश शक्कर-पाल, डीसी ऑटो यूनिट
ऑटो-टैक्सी चालकों को हो रही परेशानी व कंपनी द्वारा लूट की जानकारी सभी अधिकारियों को है। अगर इस बारे में विभाग ने कार्रवाई नहीं की तो मुख्यालय पर बेमियादी हड़ताल करूंगा।
राजेंद्र सोनी, भारतीय मजदूर ट्रांसपोर्ट महासंघ
कंपनी नहीं मानती अधिकारियों के आदेश
रोजमार्टा के कर्मचारियों ने ऑटो यूनिट के डीसी राकेश शक्कर पाल और एमएलओ अशोक कुमार के आदेश को भी मानने से इंकार कर दिया। ऑटो मालिक रामशरण डीएल1आरजे 3656 के लिए 3 जून को काउंटर नंबर एक पर लाइन में लगे थे लेकिन वहां बैठे क्लर्क ने कहा कि यहां केवल फिटनेस के लिए पर्ची काटी जाती है। इसके बाद रामशरण ने क्लर्क की शिकायत डीसी व एमएलओ से की।
डीसी के निर्देश के बाद भी क्लर्क ने पर्ची काटने से मना कर दिया। इसके बाद रामशरण ने वहीं एक दलाल को 500 दिए और उन्हें अगले दिन प्लेट मिल गई। रोजमार्टा के यूनिट हेड महेश मलहोत्रा ने इस का जवाब देने से इंकार कर दिया कि कैसे नियम के विपरीत दो दिन में उपरोक्तऑटो चालक को एचएसआरपी मिल गई। और अन्य महीनों से धक्के खा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn